Jornada de Portes Obertes a la Residència per a la Tercera Edat d'Alaquàs
06/06/2005 13:56:00

# Jornada de Portes Obertes a la Residència per a la Tercera Edat d'Alaquàs

*   06/06/2005 13:56:00
*   [Imprimir](#)
*   Compartir
*    https://www.alaquas.org/documento.asp?id\_do=9619

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9619%2F0&title=Ajuntament%20d%27Alaqu%C3%A0s.%20Premsa.Jornada%20de%20Portes%20Obertes%20a%20la%20Resid%C3%A8ncia%20per%20a%20la%20Tercera%20Edat%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9619/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9619/9619_Form_4.jpg)](https://www.alaquas.org/ficheros/documentos/2005/2/9619/9619_Form_10.jpg "<a href='https://www.alaquas.org/ficheros/documentos/2005/2/9619/9619_Form_10.jpg' target=_blank><i class='fa fa-external-link' aria-hidden='true'></i>.Jornada de Portes Obertes a la Residència per a la Tercera Edat d'Alaquàs</a>")

Aquest nou servei per a les persones majors de la ciutat és un dels compromisos més importants d'aquesta legislatura

El dissabte es va celebrar una jornada de portes obertes a la Residència per a la Tercera Edat d'Alaquàs. L'Alcalde d'Alaquàs, Jorge Alarte, el responsable de l'empresa gestora d'aquesta infrestructura, regidores i regidors de l'equip de govern i centenars de veïns i veïnes de la ciutat es van donar cita en aquest acte en què es va fer un recorregut per les diverses instal·lacions del nou centre.

En les intervencions, l'Alcalde d'Alaquàs va destacar que amb aquest nou servei, junt al Centre de Dia Municipal, vénen a completar tota una xarxa de serveis assistencials municipals per a la tercera edat i que estarà integrada pel Centre de Dia, la Residència, el Centre Social Benàger i el Centre Camí Vell, recentment inaugurat. L'objectiu de l'Ajuntament amb la posada en marxa de totes aquestes instal·lacions és millorar la qualitat de vida de totes les persones majors de la ciutat dotant-los de nous serveis especialment dirigits per a elles.

La Residència l'Albereda d'Alaquàs ofereix en les seues instal·lacions atenció integral i vivenda permanent o temporal a les persones majors d'Alaquàs, tant a les vàlides com a les supraassistides i assistides, és a dir, aquelles que precisen de l'ajuda de professionals per a la realització de les activitats de la vida diària i que per la seua situació de salut, familiar o social, no poden romandre en els seus propis domicilis. En aquesta instal·lació s'ofereix atenció integral des de diferents àrees: mèdica i rehabilitadora, psicològica, social, sociocultural i atenció a l'alimentació i higiene personal.

Aquest nou centre d'Alaquàs compta amb 144 places i ocupa una superfície de 3.500 metres quadrats, distribuïts en tres plantes. L'equip encarregat d'atendre els i les usuàries està composat per professionals de medicina, enfermeria, geriatria, psicologia, treball social, fisioteràpia i animació sociocultural.